ΓΡΑΠΤΗ ΕΡΩΤΗΣΗ E-1578/02

υποβολή: Astrid Lulling (PPE-DE) προς την Επιτροπή

(4 Ιουνίου 2002)

Θέμα: Παρακολούθηση της κατάστασης της μελισσοκομίας στην Ευρωπαϊκή Ένωση

Στις 13 Δεκεμβρίου 2001, το Ευρωπαϊκό Κοινοβούλιο ενέκρινε ψήφισμα σχετικά με την έκθεση της Επιτροπής που αφορούσε την εφαρμογή του κανονισμού (ΕΚ) αριθ. 1221/97 του Συμβουλίου περί των γενικών κανόνων εφαρμογής των ενεργειών για τη βελτίωση της παραγωγής και της εμπορίας μελιού(1).

Το ψήφισμα αυτό κρούει τον κώδωνα του κινδύνου για τη θλιβερή κατάσταση των μελισσοκόμων και των μελισσιών τους.

Η έκκληση του Ευρωπαϊκού Κοινοβουλίου ακούσθηκε από το Συμβούλιο, συγκεκριμένα δε κατά το Συμβούλιο Γεωργίας της 18ης Φεβρουαρίου 2002.

Δυστυχώς, το ψήφισμα του Ευρωπαϊκού Κοινοβουλίου δεν έτυχε της αυτήςποδοχής και από την Ευρωπαϊκή Επιτροπή.

Η κατάσταση συνεχίζει να επιδεινώνεται.

Για παράδειγμα, όπως πληροφορηθήκαμε από δημοσίευμα της εφημερίδας France Soir της 7ης Μαΐου 2002, στη δυτική Γαλλία έχει ήδη χαθεί το 70 % της παραγωγής μελιού εξαιτίας των μυκητοκτόνων με τα οποία ραντίζονται οι σιτοκαλλιέργειες.

Κατά τη σπορά σίτου, αραβοσίτου ή ηλιάνθου γίνεται χρήση ενός μυκητοκτόνου (Sphre, Pris, ) και ενός προληπτικού ζιζανιοκτόνου για την προστασία των σπόρων. Εν συνεχεία, όμως, τα δηλητήρια αυτά, στη συνέχεια, σκορπίζονται στον αέρα και εξολοθρεύουν τις μέλισσες που ήδη συλλέγουν γύρη από τα πρώϊμα άνθη. Οι μέλισσες που συλλέγουν γύρη πεθαίνουν.

Οι μελισσοκόμοι εκτιμούν ότι, αν η κατάσταση συνεχισθεί με τον αυτό ρυθμό, μετά από δύο ή τρία έτη δεν θαπάρχουν πλέον μελίσσια, συνεπώς δεν θαπάρχει πλέον επικονίαση ούτε καρποί ούτε άλλη συγκομιδή.

Βεβαίως, θαπάρχει πάντα η δυνατότητα αγοράς μελιού (άθλιας ποιότητας) εκτός Ευρωπαϊκής Ένωσης

Τί προτίθεται να πράξει η Επιτροπή για την επίλυση αυτού του οικονομικού, οικολογικού και ανθρώπινου προβλήματος για το οποίο το Ευρωπαϊκό Κοινοβούλιο επέστησε την προσοχή με το ψήφισμα που ενέκρινε στις 13 Δεκεμβρίου 2001·

(1) COM(2001)70 τελ. — C5-0398/2001 — 2001/2516(COS).

Απάντηση του κ. Fischler εξ ονόματος της Επιτροπής

(5 Ιουλίου 2002)

Τον Φεβρουάριο 2001, η Επιτροπή ανακοίνωσε στο Συμβούλιο και στο Κοινοβούλιο την έκθεσή της(1) επί της εφαρμογής του κανονισμού (EK) αριθ. 1221/97 του Συμβουλίου, περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού(2).

Τον Απρίλιο 2001, η Επιτροπή ενέκρινε τον κανονισμό (EK) αριθ. 704/2001(3) για την τροποποίηση του κανονισμού (EK) αριθ. 2300/97(4) περί λεπτομερών κανόνων εφαρμογής του κανονισμού (EK) αριθ. 1221/97 του Συμβουλίου περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού. Τον Απρίλιο 2001, θεώρησε ικανοποιητικές τόσο την έκθεση όσο και την απλούστευση των λεπτομερειών εφαρμογής των εθνικών προγραμμάτων για τον τομέα της παραγωγής και της εμπορίας του μελιού.

Τον Δεκέμβριο 2001, το Κοινοβούλιο ενέκρινε ψήφισμα επί της εκθέσεως της Επιτροπής του Φεβρουαρίου 2001, και ζήτησε από την Επιτροπή να εγκρίνει επτά μέτρα στήριξης της ευρωπαϊκής μελισσοκομίας, όπως τη δημιουργία κοινής οργάνωσης αγοράς με απευθείας ενισχύσεις στο εισόδημα και πριμοδότηση για την επικονίαση, το να περιληφθεί η μελισσοκομία στο καθεστώς των αντισταθμιστικών αποζημιώσεων που προβλέπονται από τον κανονισμό (EK) αριθ. 1259/99 του Συμβουλίου, της 17ης Μαΐου 1999, σχετικά με τη θέσπιση κοινών

κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής(5), τη μεταφορά προς την κτηνιατρική νομοθεσία του μέτρου της καταπολέμησης της βαροάζης, την ενίσχυση για την προώθηση του μελιού ποιότητας, την αύξηση του προϋπολογισμού καθώς και του μέρους της κοινοτικής συγχρηματοδότησης, τον εναρμονισμό και την ευελιξία στην εφαρμογή των εθνικών προγραμμάτων και ενίσχυση στις επενδύσεις για την ανανέωση τουλικού της μελισσοκομίας.

Τον Φεβρουάριο 2002, το Συμβούλιο έλαβεπόψη ότι η πλειοψηφία των κρατών μελώνποστήριζε ορισμένα μέτρα που προτάθηκαν από το ψήφισμα του Κοινοβουλίου και κάλεσε την Επιτροπή να επεκτείνει τη δράση της στον τομέα αυτό.

Το κονδύλιο του προϋπολογισμού που προβλέπεται για τα προγράμματα μελιού αυξήθηκε κατά 10 % το 2002 και η Επιτροπή αναθεώρησε κατά την έννοια αυτή τις αποφάσεις που αφορούν τα προγράμματα. Αυτή η αύξηση του προϋπολογισμού διατηρήθηκε στο προσχέδιο του προϋπολογισμού για το επόμενο έτος.

Επιπλέον, το εθνικό γαλλικό πρόγραμμα για την περίοδο 2001-2002, που εγκρίθηκε από την Επιτροπή τον Ιούλιο 2001, προβλέπει μελέτες για τις επιπτώσεις των φυτοφαρμάκων επί της ποιότητας του μελιού. Στο πρόγραμμα της περιόδου 2002-2003 περιλαμβάνονται ενισχύσεις στις επενδύσεις ανανέωσης τουλικού της μελισσοκομίας.

Στις αξιολογήσεις των φυτοφαρμάκων σύμφωνα με την οδηγία 91/414/ΕΚ της 15ης Ιουλίου 1991 όσον αφορά τη διάθεση φυτοφαρμάκων στην αγορά(6), τα κράτη μέλη πρέπει να αξιολογήσουν τις παράπλευρες επιπτώσεις από τη χρήση τους στις μέλισσες και αν είναι αναγκαίο να λάβουν μέτρα για να προλάβουν θνησιμότητα μεταξύ των μελισσών. Εάν αυτό γίνει ορθώς δεν θα πρέπει ναπάρξουν επιπτώσεις όπως αυτές που αναφέρει στην ερώτησή του το Αξιότιμο Μέλος του Κοινοβουλίου.

Όσον αφορά τις εισαγωγές μελιού στην Ευρωπαϊκή Ένωση, η Επιτροπή συνέταξε κατάλογο των εξουσιοδοτημένων αρχών που εμφαίνεται στο μέρους XIV του παραρτήματος της απόφασης της Επιτροπής 94/278/ΕΚ, όπως τροποποιήθηκε τελευταία από την απόφαση 2002/337/ΕΚ(7).

Στον κατάλογο αυτό αναγράφονται μόνο οι χώρες των οποίων το σχέδιο εποπτείας καταλοίπων στο μέλι και κυρίως των καταλοίπων παρασιτοκτόνων, εγκρίθηκε από την Επιτροπή δυνάμει της τροποποιημένης απόφασης 2000/159/ΕΚ της 8ης Φεβρουαρίου 2000(8), σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου(9), όπως τροποποιήθηκε τελευταία από την απόφαση 2002/336/ΕΚ(10).

Τον Απρίλιο 2002, η Επιτροπή οργάνωσε πολλές συνεδριάσεις με τους αντιπροσώπους των ευρωπαϊκών οργανώσεων των μελισσοκόμων και προέβλεψε βελτίωση με πλέον ομοιόμορφη εφαρμογή των προγραμμάτων. Επιπλέον, η Επιτροπή είναι στο στάδιο της μελέτης ενδεχομένου μέτρου προώθησης του μελιού ποιότητος σε ευρωπαϊκό επίπεδο.

(1) COM(2001)70 τελικό.

(2) ΕΕ L 173 της 1.7.1997 (Κανονισμός που τροποποιήθηκε από τον κανονισμό (ΕΚ) αριθ. 2070/98, ΕΕ L 265 της 30.9.1998).

(3) ΕΕ L 98 της 7.4.2001.

(4) ΕΕ L 319 της 21.11.1997.

(5) ΕΕ L 160 της 26.3.1999.

(6) ΕΕ L 230 της 19.8.1991.

(7) ΕΕ L 116 της 3.5.2002.

(8) ΕΕ L 51 της 24.2.2000.

(9) Οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχων για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ, ΕΕ L 125 της 23.5.1996.

(10) ΕΕ L 116 της 3.5.2002.